Ծնվել է Երևանում: 1942թ. կիսատ թողնելով ուսումը Երևանի Փ.Թերլեմեզյանի անվան գեղարվեստի ուսումնարանում, մեկնել է բանակ, մասնակցել Երկրորդ Համաշխարհային պատերազմին (1939-45թթ): 1954թ. ավարտել է Երևանի գեղարվեստաթատերական ինստիտուտի գրաֆիկայի ֆակուլտետը: Նույն թվականից մասնակցել է հանրապետական և համամիութենական ցուցահանդեսների: 1959թ-ից եղել է Հայաստանի նկարիչների միության անդամ: 1970թ. ցուցադրվել է արտասահմանյան ցուցահանդեսներում, Դամասկոսում, Գերմանիայում, Լեհաստանում և այլ երկրներում: 1954թ-ից ստեղծագործել է գրքի գրաֆիկայի ասպարեզում: Եղել է որպես գրքի ձևավորող՝ Նար-Դոսի «Ինչպես բժշկեցին» (1959թ.), Ա.Շիրվանզադեի «Նամուս» և այլն: Ձևավորել է Հայաստանի մի շարք թանգարաններ՝ Հայաստանի Պատմության թանգարանը, Հովհաննես Թումանյանի տուն-թանգարանը, Գորիսի Ակսել Բակունցի թանգարանը և այլն: 1960-ակամ թվականներին հեղինակել է «Մոնմարտր» (1963թ.), հին Երևանի շարքը (1967թ.), «Սպասում» (1978թ.), «Բալլադ զինվորի մասին» (1980թ.), «Հնագետներ» (1981թ.), «Պատանեկություն» (1985թ.) և այլ գործեր: Երկար տարիներ եղել է Հայաստանի նկարիչների միության վարչության և գեղարվեստի կոմբինատի գեղարվեստական խորհրդի անդամ: 1985թ. արժանացել է Հայաստանի վաստակավոր նկարչի կոչման: Մահացել է Երևանում: